rejauldu/bengali-wikipedia huggingface dataset:
হ য ব র ল হল সুকুমার রায় রচিত একটি রম্য রচনা। হ য ব র ল বাংলা সাহিত্যের ননসেন্স ধারার একটি শ্রেষ্ঠরচনা। রচনাটির শৈল্পিক সৌন্দর্য ও তাৎপর্য বোঝাতে গিয়ে অনেকে একে এলিস ইন দ্য ওয়ান্ডারল্যান্ডের সাথে তুলনা করেন যদিও দুটি গল্প সুরে-স্বভাবে, সাংস্কৃতিক পটভূমি, ও ভাষিক কারুকার্যে সম্পূর্ণভাবে আলাদা।  বিষয়বস্তু গল্পটা শুরু হয় একটা বাচ্চা ছেলের ঘুম থেকে উঠার মধ্যে দিয়ে। গরমকালে ঘাম মোছবার জন্য রুমালটা তুলতে গিয়ে সে দেখে তার রুমাল একটা বেড়াল হয়ে গেছে। বেড়ালটার সাথে সে গল্প করতে শুরু করে এবং বুঝতে পারে বেড়ালটা উল্টোপাল্টা কথা বলছে।  thumb|First Signet Edition of HA JA BA RA LA by Satyajit Ray পরে ছেলেটার দেখা হয় কাকেশ্বর নামক দাঁড়কাক সাথে যে বিদঘুটে হিসাব করে। এরপরে একে একে উদো আর বুদো, হিজিবিজবিজ, ব্যাকরণ শিং, নেড়া, সজারু, প্যাঁচা ইত্যাদি আরও অনেক চরিত্রের অনুপ্রবেশ ঘটে আর বাড়তে থাকে বিশৃঙ্খলা। গল্পের চূড়ান্ত সমাপ্তি ঘটে বাচ্চা ছেলেটির ঘুম থেকে উঠার মধ্যে দিয়ে।  চরিত্রসমূহ  চন্দ্রবিন্দু চন্দ্রবিন্দু হল একটি অদ্ভুত মোটাসোটা লাল টকটকে বেড়াল। সে কথায় কথায় এক চোখ বন্ধ করে ফ্যাচফ্যাচ করে হাসতে থাকে।  শ্রীকাকেশ্বর কুচকুচে ৪১নং গেছোবাজার, কাগেয়াপট্টি-এর বাসিন্দা এই দাঁড়কাক, যে বিদঘুটে রকমের হিসাব করে।  উধো আর বুধো  উধো আর বুধো যমজ ভাই। এরা কখনো ঝগড়া করে, আবার কখনো বন্ধুত্ব করে। দেহের আকৃতি দেড় হাত, পা পর্যন্ত সবুজ রঙের দাড়ি, হাতে হুঁকো যাতে কোন কল্কে নেই। টাকের উপর খড়ি দিয়ে কেউ একটা কিছু লিখছে।  হিজিবিজবিজ একটা বিদঘুটে দেখতে জন্তু যে বিভিন্ন জিনিস কল্পনা করে আর সেইগুলো ভেবে হাসে।  ব্যাকরণ শিং, বি.এ. খাদ্যবিশারদ একটি রামছাগল যে বিভিন্ন বিষয়ে বক্তব্য রাখে। যেমনঃ ছাগলে কি না খায়।  নেড়া বিভিন্ন অদ্ভুত গান গায়।  তথ্যসূত্র  বহিঃসংযোগ  উইকিসংকলন  হ য ব র ল-এর প্রতিলিপি  বিষয়শ্রেণী:সুকুমার রায় বিষয়শ্রেণী:উপন্যাসিকা বিষয়শ্রেণী:বাংলা ভাষার ভারতীয় উপন্যাস বিষয়শ্রেণী:ভারতীয় শিশুতোষ উপন্যাস
গঙ্গা-কপোতাক্ষ সেচ প্রকল্প বা জি-কে প্রকল্প বাংলাদেশের অন্যতম বৃহৎ একটি সেচ প্রকল্প, যার আওতায় বাংলাদেশের দক্ষিণ পশ্চিমাঞ্চলের ৪টি জেলা রয়েছে,  কুষ্টিয়া,  চুয়াডাঙ্গা,  মাগুরা এবং ঝিনাইদহ জেলা। এই চার জেলার ১৩টি উপজেলা যথা: কুষ্টিয়া সদর, কুমারখালী, খোকসা, মিরপুর, ভেড়ামারা, চুয়াডাঙ্গা সদর, আলমডাঙ্গা, ঝিনাইদহ সদর, হরিণাকুন্ড, শৈলকূপা, মাগুরা সদর, শ্রীপুর এবং দৌলতপুরে এই সেচ প্রকল্পের কার্যক্রম বিস্তৃত।  ইতিহাস ১৯৫১ সালে পরিচালিত প্রাথমিক জরিপের পর ১৯৫৪ সালে পাকিস্তান সরকার প্রস্তাবিত জি-কে প্রকল্প অনুমোদন করে। ১৯৫৪-৫৫ অর্থ বছরে প্রকল্প বাস্তবায়নের কাজ শুরু হয়। ১৯৬২-৬৩ মৌসুমে প্রকল্পভুক্ত এলাকায় স্থানীয় কিছু উন্নত জাতের ধান চাষ করা হয়। ১৯৮৪ সালে পানি সরবরাহের পরিমাণ বৃদ্ধির জন্য ব্যাপক সংস্কার কাজ গৃহীত হয় এবং ১৯৯৩ সালে তা সমাপ্ত হয়।  তথ্যসূত্র  বহিঃসংযোগ    বিষয়শ্রেণী:বাংলাদেশের সেচ প্রকল্প বিষয়শ্রেণী:বাংলাদেশে সেচ বিষয়শ্রেণী:১৯৯৩-এ বাংলাদেশে প্রতিষ্ঠিত
করিমগঞ্জ লোকসভা নির্বাচনী কেন্দ্র উত্তর-পূর্ব ভারতের, আসাম রাজ্যের ১৪ টি লোকসভা আসনের মধ্যে অন্যতম। করিমগঞ্জ ও হাইলাকান্দি জেলায় অবস্থিত এই আসনটি তফসিলি জাতি প্রার্থীর জন্য সংরক্ষিত।First Post lok sabha 2019 exit poll   ভোটার পরিসংখ্যান  ২০১৪ খ্রিস্টাব্দে আসাম লোকসভা নির্বাচনে করিমগঞ্জ কেন্দ্রের ভোটার সংখ্যা ছিল ১১,৬৫,৯৯৭ জন।News 18 India lok Sabha election results যার মধ্যে ৬,১৫,১৯৮ জন পুরুষ, ৫,৫০,৭৯৯ জন নারী ছিলেন ও কোনো তৃতীয় লিঙ্গের ভোটার ছিলেন না।  ২০১৯ খ্রিস্টাব্দে করিমগঞ্জ কেন্দ্রের ভোটার সংখ্যা বেড়ে হয় ১৩,৩৮,০০৫ জন।http://ceoassam.nic.in/ls2004/ls2019.html ভোটার পরিসংখ্যান নিম্নরূপ:  লোকসভা কেন্দ্র বিধানসভা কেন্দ্র ভোটকেন্দ্রের সংখ্যা পুরুষ ভোটার মহিলা ভোটার তৃতীয় লিঙ্গের ভোটার মোট ভোটার ১. করিমগঞ্জ ১. রাতাবাড়ী (তজা) ২০২ ৮৪,৬৩৭ ৭৭,০৯৫ ০ ১,৬১,৭৩২ ২. পাথারকান্দি ২১৩ ৮৯,৮৬৭ ৮১,৫৮০ ২ ১,৭১,৪৪৯ ৩. করিমগঞ্জ উত্তর ২৩৩ ৯৬,৭৬০ ৯২,৭০২ ০ ১,৮৯,৪৬২ ৪. করিমগঞ্জ দক্ষিণ ২২৫ ৯২,১৬৬ ৮৬,১৫০ ৪ ১,৭৮,৩২০ ৫. বদরপুর ১৯২ ৭৯,২২৪ ৭৫,০৭২ ২ ১,৫৪,২৯৮ ৬. হাইলাকান্দি ২০৮ ৮১,৫৭৩ ৭৫,৪৮৯ ৭ ১,৫৭,০৬৯ ৭. কাটলীছড়া ২৩৪ ৯০,৫৬৮ ৮২,৮৮৪ ৩ ১,৭৩,৪৫৫ ৮. আলগাপুর ২১৪ ৮১,৮৪৩ ৭০,৩৭৭ ০ ১,৫২,২২০ ১,৭২১ ৬,৯৬,৬৩৮ ৬,৪১,৩৪৯ ১৮ ১৩,৩৮,০০৫   বিধানসভা কেন্দ্রসমূহ  করিমগঞ্জ লোকসভা কেন্দ্রে রয়েছে নিম্নলিখিত বিধানসভা কেন্দ্রসমূহ:-  নির্বাচনী কেন্দ্র সংখ্যানামসংরক্ষণ (তফসিলি জাতি / তফসিলি উপজাতি / নেই)জেলাদলবিধায়ক১রাতাবাড়ীতফসিলি জাতিকরিমগঞ্জবিজেপিবিজয় মালাকার২ পাথারকান্দিনেইকরিমগঞ্জবিজেপিকৃষ্ণেন্দু পাল৩উত্তর করিমগঞ্জনেইকরিমগঞ্জআইএনসিকমলাক্ষ দে পুরকায়স্থ৪দক্ষিণ করিমগঞ্জনেইকরিমগঞ্জআইএনসিসিদ্দিক আহমেদ৫বদরপুরনেইকরিমগঞ্জএআইইউডিএফআব্দুল আজীজ৬হাইলাকান্দিনেইহাইলাকান্দিএআইইউডিএফজাকির হোসেন লস্কর৭কাটলীছড়ানেইহাইলাকান্দিএআইইউডিএফসুজাম উদ্দিন লস্কর৮আলগাপুরনেইহাইলাকান্দিএআইইউডিএফনিজাম উদ্দিন চৌধুরী   সাংসদগণ   নির্বাচনী বছর জয়ী প্রার্থী দল১৯৬২নীহাররঞ্জন লস্করভারতীয় জাতীয় কংগ্রেস১৯৬৭নীহাররঞ্জন লস্করভারতীয় জাতীয় কংগ্রেস১৯৭১নীহাররঞ্জন লস্করভারতীয় জাতীয় কংগ্রেস১৯৭৭নীহাররঞ্জন লস্করভারতীয় জাতীয় কংগ্রেস১৯৮০নীহাররঞ্জন লস্করভারতীয় জাতীয় কংগ্রেস (স্বতন্ত্র)১৯৮৪সুদর্শন দাশভারতীয় কংগ্রেস (সমাজবাদী)১৯৯১দ্বারকানাথ দাসভারতীয় জনতা পার্টি১৯৯৬দ্বারকানাথ দাসভারতীয় জনতা পার্টি১৯৯৮নেপালচন্দ্র দাসভারতীয় জাতীয় কংগ্রেস১৯৯৯নেপালচন্দ্র দাসভারতীয় জাতীয় কংগ্রেস২০০৪ললিতমোহন শুক্লবৈদ্যভারতীয় জাতীয় কংগ্রেস২০০৯ললিতমোহন শুক্লবৈদ্যভারতীয় জাতীয় কংগ্রেস২০১৪রাধেশ্যাম বিশ্বাসনিখিল ভারতীয় সংযুক্ত গণতান্ত্রিক মোর্চা২০১৯কৃপানাথ মল্লভারতীয় জনতা পার্টি   নির্বাচন ফলাফল   ২০১৯ সাধারণ নির্বাচন   Lok Sabha election 2019 results Karimganj   ২০১৪ সাধারণ নির্বাচন   The Sentinel. 16 candidates file nomination in Karimganj    ২০০৯ সাধারণ নির্বাচন    ২০০৪ সাধারণ নির্বাচন         তথ্যসূত্র    আরও দেখুন   করিমগঞ্জ জেলা  লোকসভা কেন্দ্রসমূহের তালিকা  বিষয়শ্রেণী:করিমগঞ্জ জেলা বিষয়শ্রেণী:আসামের লোকসভা কেন্দ্র
ফলক রশিদ রায় একজন ভারতীয় অভিনেত্রী । তিনি  খোয়াইশে - দ্য ডিজায়ার্স অব দ্য লস্ট, পরিণীতা (২০১৯-এর চলচ্চিত্র) এবং মায়াকুমারী তে অভিনয় করেন।     প্রথম জীবন  তিনি এক মধ্যবিত্ত পরিবারে জন্মগ্রহণ করেন। তার বাবা মুসলিম ও মা হিন্দু। তার এক ভাই আছে। তার পরিবারে কখনো ধর্মকর্ম করতে জোর করা হয় নি।  তিনি লরেটো ধর্মতলা স্কুলে পড়েছেন।  ব্যক্তিগত জীবন তিনি ২০১৮ সালের ১৯ নভেম্বর পরিচালক নীল রায়কে বিয়ে করেন। হানি নামে তার একটি গোল্ডেন রিট্রিভার কুকুর আছে।   পেশা  তিনি মডেলিং দিয়ে শোবিজ জগতে পা রাখেন।তিনি বিভিন্ন বিজ্ঞাপনে কাজ করেছেন। যেমন- ম্যাক্স ফ্যাশন। তিনি তার অভিনয় জীবন শুরু করেন  খোয়াইশে - ডিজায়ার্স অফ দ্য লস্ট দিয়ে। ২০১৯ সালের বাংলা চলচ্চিত্র পরিণীতা দিয়ে তার বড় পর্দায় অভিষেক হয়। তিনি একটি বিশিষ্ট প্রতিভা ব্র্যান্ড এফফেস এর বিপণন দলের প্রধানও।   কাজ  খোয়াইশে - দ্য ডিজায়ার্স অব দ্য লস্ট  - একটি শর্ট ফিল্ম । এটির পরিচালক  নীল রায়। এতে নায়ক ছিল শন বন্দ্যোপাধ্যায়। এটি পুণে আন্তর্জাতিক শর্ট ফিল্ম ফেস্টিভ্যাল (২০১৯), কলকাতা ইন্টারন্যাশনাল ফিল্ম ফেস্টিভ্যাল ২০১৯ এবং এল আই আই আফ টি  এর সেমি ফাইনালিস্ট ছিল। এটি লোনাভালা ইন্টারন্যাশনাল ফিল্ম ফেস্টিভ্যাল ২০১৯ এ অফিসিয়ালি নির্বাচিত হয়েছিল। পরিণীতা (২০১৯-এর চলচ্চিত্র)    মায়াকুমারী  নির্বাণধামের জোড়া খুন  এফ আই আর  পুরস্কার  কলকাতা গ্লিটজ অ্যাওয়ার্ড ২০২০ - চলচ্চিত্রে সবচেয়ে স্টাইলিশ নতুন মুখ (মহিলা)   তথ্যসূত্র   বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কলকাতার অভিনেত্রী
থাম্ব রহিমআফরোজ (বাংলাদেশ) লিমিটেড বাংলাদেশের একটি কোম্পানি। ১৯৫৪ সালে চট্টগ্রামে আব্দুর রহিম এর নেতৃত্বে একটি ছোট্ট ট্রেডিং কোম্পানি হিসাবে তার যাত্রা শুরু করে যা আজ বর্তমানে বাংলাদেশের অন্যতম একটি বড় গ্রুপ হিসাবে প্রতিষ্ঠা লাভ করেছে।  ইতিহাস এ সি আবদুর রহিম ১৯৫৪ সালে একটি ছোট্ট ট্রেডিং কোম্পানি নিবন্ধিত করেন ও যাত্রা শুরু করেন। এটি ১৯৮০ সালে যুক্তরাজ্যের লুকাস ব্যাটারি অধিগ্রহণের মাধ্যমে সফল ব্যবসার শুরু করে। ১৯৮২ সালে আবদুর রহিম মারা গেলে তার তিন সন্তান আফরোজ রহিম, ফিরোজ রহিম এবং নিয়াজ রহিম ব্যবসার হাল ধরেন।  কোম্পানিটি ১৯৮৫ সালে প্রথম শিল্প-ব্যাটারি উৎপাদন শুরু করে। ১৯৮৫ সালে প্রথম সোলার পাওয়ারের ক্ষেত্রে ব্রিটিশ পেট্রোলিয়ামের সহায়তায় কাজ শুরু ও ১৯৯২ সালে প্রথম সিঙ্গাপুরে ব্যাটারি রপ্তানি করে।  রহিমআফরোজ বাংলাদেশে ১৯৯৩ সালে প্রথম আইপিএস চালু করে। কোম্পানিটি ২০০০ সালে ভারতের আহমেদাবাদে অফিস খোলে। ২০০১ সালে বাংলাদেশ এন্টারপ্রাইজ অব দ্য ইয়ার হয় এবং একই সালে আগোরা ব্র্যান্ড নামে রহিমআফরোজ সুপারস্টোর্স লিমিটেড চালু করে।  ব্যবসা বর্তমানে এই গ্রুপের ৯ টি ব্যক্তি মালিকানাধীন ব্যবসায়িক শাখা ও কিছু অংশীদার ভিত্তিক ব্যবসায়িক শাখা বিদ্যমান আছে। গ্রুপের পরিচালনায় যারা আছেন তারা হলো, চেয়ারম্যান জনাব আফরোজ রাহিম, ম্যানেজিং ডিরেক্টর ফিরোজ রাহিম, নিয়াজ রহিম, মোহাম্মদ ঈসমাইল, মনোয়ার মিসবাহ মঈন এবং মুদাসসির মঈন।  গ্রুপের মূল ব্যবসা গাড়ির যন্ত্র সামগ্রী, পাওয়ার এন্ড এনার্জি এবং রিটেইল চেইন। বর্তমানে গাড়ির টায়ার, ব্যাটারী, গাড়ির ইঞ্জিনের তেল, জেনারেটর, বাতি, ইলেকট্রিকাল যন্ত্র সামগ্রী, সিএনজি স্টেশন এবং পাওয়ার স্টেশন ইত্যাদি।  গ্রুপের অন্যতম ব্যবসা হচ্ছে বাংলাদেশের সবচেয়ে পুরাতন ও রিটেইল চেইন আগোরা।  অর্জন প্রতিষ্ঠানটি ২০০১-২০০২ সালে সেরা রফতানিকারকের ট্রফি অর্জন করে। ২০০৪ সালে বাংলাদেশে ফাইবার অপটিকভিত্তিক মেট্রোনেট বাংলাদেশে চালু করে নবায়নযোগ্য শক্তির জন্য ম্যাক গ্র হিল প্যাট রিনিউঅ্যাবেল এনার্জি পদক পায়। এটি ২০০৬ সালে অ্যাশডেন পুরস্কার পায়। ২০০৮ সালে ব্র্যান্ড লিডারশিপ পুরস্কার পায়। ২০১০ সালে এশিয়ার সেরা ব্রান্ড ও বেস্ট ইম্পোয়ারের সিএমও পুরস্কার পায়।  তথ্যসূত্র  বিষয়শ্রেণী:বাংলাদেশের কোম্পানি বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:বাংলাদেশের খুচরা কোম্পানি বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত
ফজলে হোসেন বাদশা (জন্ম: ১৫ অক্টোবর, ১৯৫২) একজন বাংলাদেশী রাজনীতিবিদ।   কর্মজীবন ফজলে হোসেন বাদশা পেশায় একজন আইনজীবী। রাজশাহী বিশ্ববিদ্যালয় হতে অর্থনীতি বিষয়ে স্নাতকোত্তর করেন।   রাজনৈতিক জীবন  ২০০৮ সাল থেকে ২০২৪ সাল পর্যন্ত রাজশাহী-২ আসনে বাংলাদেশের ওয়ার্কার্স পার্টির একজন সংসদ সদস্য ছিলেন ফজলে হোসেন বাদশা।  ১৯৯১ সালের ৫ এপ্রিল পঞ্চম জাতীয় সংসদ নির্বাচনে বাংলাদেশের ইউনাইটেড কমিউনিস্ট লীগ (ইউসিএল) এর মনোনয়নে প্রথম নির্বাচন করেন বাদশা। তিনি ৩৪ হাজার ২৬৭ ভোট পেয়ে তৃতীয় হন। ওই নির্বাচনে বিএনপির প্রার্থী কবির হোসেন ৮১ হাজার ১৪ ভোট পেয়ে বিজয়ী হন। তার নিকটতম প্রতিদ্বন্দি জামায়াতে ইসলামীর প্রার্থী আতাউর রহমান পেয়েছিলেন ৪০ হাজার ১৪১ ভোট।   পরবর্তীতে ১৯৯৬ সালের ১৬ ফেব্রুয়ারি ষষ্ঠ জাতীয় সংসদ নির্বাচন বর্জনের পর ওই বছরের ১২ জুন সপ্তম জাতীয় সংসদ নির্বাচনে ওয়ার্কার্স পার্টির মনোনয়নে নির্বাচন করেন বাদশা। নির্বাচনে ৩ হাজার ৮৩৮ ভোট পেয়ে পঞ্চম হন তিনি। ওই নির্বাচনে বিএনপির প্রার্থী কবির হোসেন ১ লাখ ৮ হাজার ৪৭১ ভোট পেয়ে পুনরায় বিজয়ী হন।   ২০০১ সালের পহেলা অক্টোবর অষ্টম জাতীয় সংসদ নির্বাচনেও ওয়ার্কার্স পার্টির মনোনয়নে নির্বাচন করেন বাদশা। নির্বাচনে ১১ হাজার ৪৯০ ভোট পেয়ে তৃতীয় হন তিনি। নির্বাচনে বিএনপির প্রার্থী মিজানুর রহমান মিনু ১ লাখ ৭৬ হাজার ৪০৫ ভোট পেয়ে বিজয়ী হন।  ২০০৮ সালের ২৯ ডিসেম্বর নবম জাতীয় সংসদ নির্বাচনে ওয়ার্কার্স পার্টির মনোনয়নে ও মহাজোটের সমর্থনে নৌকা প্রতীক নিয়ে নির্বাচন করেন বাদশা। নির্বাচনে ১ লাখ ১৬ হাজার ৫৯৯ ভোট পেয়ে প্রথম বারের মতো এমপি হন তিনি। তার নিকটতম প্রতিদ্বন্দি বিএনপির প্রার্থী মিজানুর রহমান মিনু পেয়েছিলেন ৮৯ হাজার ৫০ ভোট।  ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনে বিএনপি ও সমমনা বিরোধীদল অংশ না নেওয়ায় বিনা প্রতিদ্বন্দ্বিতায় সংসদ সদস্য হন বাদশা।   ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে ওয়ার্কার্স পার্টির মনোনয়নে ও মহাজোটের সমর্থনে নৌকা প্রতীক নিয়ে নির্বাচন করেন বাদশা। নির্বাচনে ১ লাখ ১৫ হাজার ৪৫৩ ভোট পেয়ে তৃতীয় বারের মতো এমপি হন তিনি। তার নিকটতম প্রতিদ্বন্দি বিএনপি মনোনীত ও জাতীয় ঐক্যফ্রন্ট সমর্থিত প্রার্থী মিজানুর রহমান মিনু পেয়েছিলেন ১ লাখ ৩ হাজার ৩২৭ ভোট।   সবশেষ ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে ওয়ার্কার্স পার্টির মনোনয়নে ও আওয়ামী লীগ জোটের সমর্থনে নৌকা প্রতীকে নির্বাচন করলেও ধরাশায়ী হন বাদশা। নির্বাচনে ৩১ হাজার ৪৬৬ ভোট পেয়ে দ্বিতীয় হন তিনি। অপরদিকে ৫৪ হাজার ৯০৬ ভোট পেয়ে বিজয়ী হন রাজশাহী মহানগর আওয়ামী লীগের সহ-সভাপতি ও কাঁচি প্রতীকের স্বতন্ত্র প্রার্থী অধ্যক্ষ শফিকুর রহমান বাদশা।    তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:বাংলাদেশী সাম্যবাদী বিষয়শ্রেণী:বাংলাদেশী আইনজীবী বিষয়শ্রেণী:জীবিত ব্যক্তি বিষয়শ্রেণী:বাংলাদেশের ওয়ার্কার্স পার্টির রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২০শ শতাব্দীর বাংলাদেশী রাজনীতিবিদ
শ্রী রাধা দামোদর মন্দির হল একটি হিন্দু মন্দি, যা জুনাগড় গুজরাট, ভারত-এ অবস্থিত। মন্দিরটি হিন্দু দেবতা কৃষ্ণ এর অপর রূপ দামোদর হরিকে উৎসর্গ করা হয়েছে। এখানে কেন্দ্রীয় মন্দিরে তাঁর পাশে উপবিষ্ট দেবী রাধা সহ দামোদর জি তাঁর ভগবান বিষ্ণুর চতুর্ভুজ রূপে পূজিত হন। মন্দির চত্বরের মধ্যে দামোদর কুন্ড এবং রেবতী কুন্ডও রয়েছে। এই মন্দিরটি গুজরাট সরকারের বিশেষ তত্ত্বাবধানে এসেছে।   শ্রী দামোদর তীর্থস্থানের মধ্যে রয়েছে শ্রী রাধা দামোদর মন্দির এবং এস্থানের জনপ্রিয় হ্রদ - দামোদর কুন্ড এবং রেবতী কুন্ড গিরনার পর্বতের রাস্তা বরাবর অবস্থিত। গুপ্ত সাম্রাজ্যের অন্তর্গত রাজা স্কন্দগুপ্তের শাসনামলে ৪৬২ খ্রিস্টাব্দে এই তীর্থস্থানটির সংস্কার করা হয়েছিল।   কাঠামো  মূল মন্দিরটি গোলাপী বেলেপাথর দিয়ে তৈরি এবং এর দুটি গুরুত্বপূর্ণ অংশ রয়েছে-নিজ মন্দির এবং সালোহা মন্ডপ। নিজ মন্দিরের চূড়া ৬৫ ফুট উঁচু এবং সালোহা মণ্ডপের চূড়ার উচ্চতা ৩০.৫ ফুট। ধ্বজাটি নিজ মন্দিরের শীর্ষে রয়েছে। মন্দিরটিতে ৩২টি আর্ক এবং ৮৪টি ভাল কারুকাজ করা স্তম্ভ রয়েছে৷   মন্দিরের কেন্দ্রীয় উপাসনালয়টি রাধা এবং দামোদরকে (কৃষ্ণ) উৎসর্গ করা হয়েছে যেখানে কৃষ্ণ বিষ্ণুর চতুর্ভুজরূপে শঙ্খ, চক্র, গদা এবং পদ্ম ধারণ করে বিরাজমান রয়েছেন। কেন্দ্রীয় মন্দিরের সংলগ্ন আরেকটি মন্দির রয়েছে যা ভগবান বলরাম এবং তার স্ত্রী রেবতীকে উৎসর্গীকৃত। মন্দিরের দক্ষিণ-পশ্চিম দিকে গণেশ এর একটি মন্দির আছে ।   তাৎপর্য  শ্রী রাধা দামোদর মন্দির গুজরাটের প্রাচীন মন্দিরগুলির মধ্যে একটি। কৃষ্ণের পৌত্র বজ্রনাভ মন্দিরটি নির্মাণ করেছিলেন বলে ধারণা করা হয়। পিতৃ তর্পণ (মৃত পূর্বপুরুষদের প্রতি শ্রদ্ধা নিবেদন) এর জন্য ভাদ্র মাসের কৃষ্ণপক্ষের ১৫ তারিখের মতো বিশেষ উপলক্ষ্যে হাজার হাজার ভক্তের ভিড়ে মন্দির গমগম করে। এছাড়াও ভক্তরা পবিত্র দামোদর কুন্ড-এ পবিত্র স্নান করেন পরবর্তী জীবনে মোক্ষ লাভের উদ্দেশ্যে। স্কন্দ পুরাণে বর্ণনা করা হয়েছে যে দামোদর কুন্ড স্বর্ণ রাশা নদীর পথে অবস্থিত। ।  স্নান করে এই নদীতে মানুষ পাপ মোচন করে। বিখ্যাত ভক্তিবাদী কবি নরসিংহ মেহতা-ও প্রতিদিন দামোদর (কৃষ্ণ) পূজা করার পূর্বে দামোদর কুণ্ডে স্নান করতেন।   মন্দিরের সময়  সময় অঞ্চল  (ইউটিসি+৫:৩০) পুরোহিত দ্বারা ভারতে পর্যবেক্ষণ করা হয়েছে।   প্রতিদিন - সকাল ৬:০০ থেকে বিকাল ৫:৩০ পর্যন্ত।   চিত্রকক্ষ  >   আরও দেখুন   রাধা কৃষ্ণ  নরসিংহ মেহতা  দামোদর কুণ্ড  দ্বারকাধীশ মন্দির  রাধা দামোদর মন্দির, বৃন্দাবন   তথ্যসূত্র    বহিঃসংযোগ  দাপ্তরিক ওয়েব   বিয়ষশ্রেণী:গুজরাতের হিন্দু মন্দির  বিষয়শ্রেণী:রাধা কৃষ্ণ মন্দির বিষয়শ্রেণী:কৃষ্ণ মন্দির বিষয়শ্রেণী:জুনাগড় জেলা
বোয়ালখালী বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ২১,৬৯৫জন। এর মধ্যে ৯,২৭১জন বৌদ্ধ, ৬,৮০৯জন মুসলিম, ৫,৪৭৩জন হিন্দু, ১৩২জন খ্রিস্টান  ও ১০জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  দীঘিনালা উপজেলার দক্ষিণাংশে বোয়ালখালী ইউনিয়নের অবস্থান। এ ইউনিয়নের উত্তরে বাবুছড়া ইউনিয়ন, পূর্বে দীঘিনালা ইউনিয়ন ও কবাখালী ইউনিয়ন, দক্ষিণে মেরুং ইউনিয়ন এবং পশ্চিমে খাগড়াছড়ি সদর উপজেলার পেরাছড়া ইউনিয়ন ও ভাইবোনছড়া ইউনিয়ন অবস্থিত।   প্রশাসনিক কাঠামো  বোয়ালখালী ইউনিয়ন দীঘিনালা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   হাট-বাজার  বোয়ালখালী ইউনিয়নের প্রধান ২টি হাট-বাজার হল দীঘিনালা থানা বাজার এবং বোয়ালখালী নতুন বাজার।   আরও দেখুন   দীঘিনালা উপজেলা  দীঘিনালা থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:দীঘিনালা উপজেলার ইউনিয়ন
গাছুয়া বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।   আয়তন  গাছুয়া ইউনিয়নের আয়তন ৫,৮৪৪ একর।   প্রশাসনিক কাঠামো  গাছুয়া ইউনিয়ন মুলাদী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী গাছুয়া ইউনিয়নের মোট জনসংখ্যা ১৫,৯৩৭ জন। এর মধ্যে পুরুষ ৭,৪৭০ জন এবং মহিলা ৮,৪৬৭ জন। মোট পরিবার ৩,৬৪০টি।   শিক্ষা  ২০১১ সালের আদমশুমারি অনুযায়ী গাছুয়া ইউনিয়নের সাক্ষরতার হার ৫৫.৭%।  উল্লেখ্য শিক্ষা প্রতিষ্ঠান গাছুয়া আব্দুল কাদের উচ্চ মাধ্যমিক বিদ্যালয় বি. ডি. সি. এইচ. মাধ্যমিক বিদ্যালয় পৈক্ষা হোসনাবাদ মাধ্যমিক বিদ্যালয় সৈদরগাওন মাধ্যমিক বিদ্যালয়   আরও দেখুন   মুলাদী উপজেলা  মুলাদী থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:মুলাদী উপজেলার ইউনিয়ন
অ্যাসগার্ড হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত একটি কাল্পনিক জগৎ এবং এটির রাজধানী শহর। কাল্পনিক জগৎটি নর্স পুরাণ থেকে একই নামের জগৎ এর উপর ভিত্তি করে নির্মিত এবং পুরাণটি থেকে অভিযোজন করা অ্যাসগার্ডিয়ান ও অন্যান্য সত্তাদের বাসস্থান। অ্যাসগার্ড প্রথমবারের জন্য স্ট্যান লি, ল্যারি লিবার এবং জ্যাক কার্বি কর্তৃক টেইলস অফ অ্যাসগার্ড #৮৩ (অক্টোবর ১৯৬২)-এ আবির্ভূত হয় এবং মার্ভেল কমিক্সের সুপারহিরো থর এর কেন্দ্রিত কাহিনিতে স্পষ্টভাবে বৈশিষ্ট্য করে।  অ্যাসগার্ড বিভিন্ন প্রকারের মিডিয়া অভিযোজনে প্রদর্শিত হয়, যার মধ্যে ২০১১ সালের মার্ভেল সিনেম্যাটিক ইউনিভার্স চলচ্চিত্র থর এবং এটির অনুবর্তী চলচ্চিত্র থর: দ্য ডার্ক ওয়ার্ল্ড (২০১৩) ও থর: র‌্যাগনারক (২০১৭)। এছাড়াও, একই মহাবিশ্বের চলচ্চিত্র অ্যাভেঞ্জার্স: এজ অব আলট্রন (২০১৫) ও অ্যাভেঞ্জার্স: এন্ডগেম।   তথ্যসূত্র    বহিঃসংযোগ     মার্ভেল ডেটাবেজ উইকি-তে অ্যাসগার্ড  মার্ভেল অভিধানে অ্যাসগার্ড  https://marvelcinematicdatabase.fandom.com/wiki/Nine_Realms  বিষয়শ্রেণী:মার্ভেল কমিক্স অবস্থান
কিশোরগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬২নং আসন।  সীমানা কিশোরগঞ্জ-১ আসনটি কিশোরগঞ্জ জেলার পাকুন্দিয়া উপজেলা ও  হোসেনপুর উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ এ কে এম শামসুল হক বাংলাদেশ আওয়ামী লীগ ১৯৮৮ বজলুল করিম ফালু বাংলাদেশ জাতীয়তাবাদী দল ১৯৯১ এবিএম জাহিদুল হক বাংলাদেশ জাতীয়তাবাদী দল ফেব্রুয়ারি ১৯৯৬এবিএম জাহিদুল হক বাংলাদেশ জাতীয়তাবাদী দল জুন ১৯৯৬ এ কে এম শামসুল হক বাংলাদেশ আওয়ামী লীগ ১৯৯৯ উপ-নির্বাচন আলাউদ্দিন আহম্মদ জাতীয় পার্টি (মঞ্জু) ২০০১ ইদ্রিস আলী বাংলাদেশ জাতীয়তাবাদী দল ২০০৮ সৈয়দ আশরাফুল ইসলাম বাংলাদেশ আওয়ামী লীগ ২০১৪ সৈয়দ আশরাফুল ইসলাম বাংলাদেশ আওয়ামী লীগ ২০১৮ সৈয়দ আশরাফুল ইসলাম বাংলাদেশ আওয়ামী লীগ ২০১৯ উপনির্বাচন জাকিয়া নূর লিপি বাংলাদেশ আওয়ামী লীগ২০২৪ জাকিয়া নূর লিপি বাংলাদেশ আওয়ামী লীগ   নির্বাচন    ২০১০-এর দশকে নির্বাচন  ২০১৮ সালের নির্বাচনে জয়ী সৈয়দ আশরাফুল ইসলাম ৩ জানুয়ারি ২০১৯ তারিখে মারা যান। উপনির্বাচনের জন্য পরের মাসে ২৮ ফেব্রুয়ারি ভোটগ্রহণের দিন নির্ধারিত হলেও নির্বাচনে অন্য কোনো প্রার্থী না থাকায় ১৩ ফেব্রুয়ারি আওয়ামী লীগের প্রার্থী তার ছোট বোন জাকিয়া নূর লিপিকে বিনা প্রতিদ্বন্দ্বিতায় নির্বাচিত ঘোষণা করা হয়।  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সৈয়দ আশরাফুল ইসলাম বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন   |   ১৯৯০-এর দশকে নির্বাচন  ১৯৯৯ সালের সেপ্টেম্বরে এ কে এম এম শামসুল হক মারা যান। ১৯৯৯ সালের উপ-নির্বাচনে বাংলাদেশ আওয়ামী লীগের আলাউদ্দিন আহমদ নির্বাচিত হন।   তথ্যসূত্র   বহিঃসংযোগ  প্রথম আলোতে কিশোরগঞ্জ-১  বিষয়শ্রেণী:কিশোরগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
থেইলিন ফানবুহ একজন ভারতীয় সমাজকর্মী এবং মেঘালয় স্টেট কমিশন ফর উইমেন (এমএসসিডব্লিউ) এর চেয়ারপার্সন।  ১৩ এপ্রিল ১৯৪৬ সালে উত্তর-পূর্ব ভারতের মেঘালয় রাজ্যের শিলং- এ জন্মগ্রহণ করেন, তিনি রাজ্যের সামাজিক-সাংস্কৃতিক পরিবেশের সাথে সক্রিয়ভাবে জড়িত ছিলেন বলে জানা যায়, বিশেষ করে যেখানে নারীর অধিকার চ্যালেঞ্জ করা হয়  এবং এই বিষয়ে বক্তৃতা দেন।  ভারতীয় সমাজে তার অবদানের জন্য ২০০৫ সালে ভারত সরকার তাকে চতুর্থ সর্বোচ্চ বেসামরিক সম্মান পদ্মশ্রী প্রদান করে।    তথ্যসূত্র   বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:মেঘালয়ের রাজনীতিতে নারী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:মেঘালয়ের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ভারতীয় নারী অধিকারকর্মী বিষয়শ্রেণী:শিলংয়ের ব্যক্তি বিষয়শ্রেণী:১৯৪৬-এ জন্ম বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:মেঘালয়ের শিক্ষাবিদ বিষয়শ্রেণী:মেঘালয়ের নারী শিক্ষাবিদ বিষয়শ্রেণী:মেঘালয়ের সমাজকর্মী বিষয়শ্রেণী:মেঘালয়ের পণ্ডিত বিষয়শ্রেণী:২০শ শতাব্দীর ভারতীয় শিক্ষা তাত্ত্বিক বিষয়শ্রেণী:মেঘালয়ের সাংবাদিক
রনওয়েন হেইডেন উইলিয়ামস (, ; জন্ম: ২১ জানুয়ারি ১৯৯২; রনওয়েন উইলিয়ামস নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ারশিপের ক্লাব মামেলোদি সানডাউন্স এবং দক্ষিণ আফ্রিকা জাতীয় দলের হয়ে গোলরক্ষক হিসেবে খেলেন।  ২০২০ সালে, উইলিয়ামস দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। প্রায় এক বছর যাবত দক্ষিণ আফ্রিকার বয়সভিত্তিক দলের হয়ে খেলার পর, তিনি ২০১৪ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৪৩ ম্যাচে অংশগ্রহণ করেছেন।  প্রারম্ভিক জীবন রনওয়েন হেইডেন উইলিয়ামস ১৯৯২ সালের ২১শে জানুয়ারি তারিখে দক্ষিণ আফ্রিকার পোর্ট এলিজাবেথে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল উইলিয়ামস দক্ষিণ আফ্রিকা অনূর্ধ্ব-২০ এবং দক্ষিণ আফ্রিকা অনূর্ধ্ব-২৩ দলের হয়ে খেলার মাধ্যমে দক্ষিণ আফ্রিকার প্রতিনিধিত্ব করেছেন। ২০২০ সালে তিনি  দক্ষিণ আফ্রিকা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।  উইলিয়ামস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ আফ্রিকা  ২০১৪  ২  ০ ২০১৬  ১  ০ ২০১৭  ২  ০ ২০১৮  ১  ০ ২০১৯  ৭  ০ ২০২০  ৩  ০ ২০২১  ৯  ০ ২০২২  ৫  ০ ২০২৩  ৬  ০ ২০২৪  ৭  ০ সর্বমোট  ৪৩  ০  তথ্যসূত্র  বহিঃসংযোগ    বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:ফুটবল গোলরক্ষক বিষয়শ্রেণী:মামেলোদি সানডাউন্স ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড় বিষয়শ্রেণী:দক্ষিণ আফ্রিকার আন্তর্জাতিক যুব ফুটবলার বিষয়শ্রেণী:দক্ষিণ আফ্রিকার অনূর্ধ্ব-২০ আন্তর্জাতিক ফুটবলার বিষয়শ্রেণী:দক্ষিণ আফ্রিকার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ আফ্রিকার আন্তর্জাতিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:পোর্ট এলিজাবেথের ক্রীড়াবিদ
চেচাত () ভারতের রাজস্থান রাজ্যের কোটা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩৩ মিটার (১০৯২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে চেচাত শহরের জনসংখ্যা হল ১০,২৫৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে চেচাত এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
একস্ত্রাক্লাসা (; এছাড়াও পিকেও একস্ত্রাক্লাসা নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি পোলীয় পেশাদার লিগ। এই লিগটি পোলীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। পোলীয় ফুটবল এসোসিয়েশন দ্বারা পরিচালিত একস্ত্রাক্লাসায় সর্বমোট ১৬টি ক্লাব প্রতিযোগিতা করে থাকে যার মধ্য হতে চ্যাম্পিয়নস পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং প্লে-অফ পর্ব শেষে পয়েন্ট তালিকার নিচের দিকের দুটি দল আই লিগায় অবনমিত হয়।  একস্ত্রাক্লাসার প্রতিটি মৌসুমে নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৮ দল চ্যাম্পিয়নস পর্বে প্রবেশ করে এবং নিচের দিকের ৮টি দল প্লে-অফ পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে একটি করে ম্যাচ খেলে। প্লে-অফ পর্ব শেষে, নিচের দুটি ক্লাবটি স্বয়ংক্রিয়ভাবে পোলীয় ফুটবল লিগ পদ্ধতির দ্বিতীয় স্তরে অবনমিত হয়। একই সাথে, আই লিগার চ্যাম্পিয়ন এবং দ্বিতীয় স্থান অধিকারী দল স্বয়ংক্রিয়ভাবে একস্ত্রাক্লাসায় উন্নীত হয়।   আরও দেখুন   পোলীয় ফুটবল এসোসিয়েশন  আই লিগা  পোলীয় কাপ   তথ্যসূত্র    বহিঃসংযোগ       একস্ত্রাক্লাসার গোল এবং হাইলাইটস    পিএসএন ফুটবলে একস্ত্রাক্লাসার পয়েন্ট তালিকা, ফলাফল, সংবাদ     বিষয়শ্রেণী:পোল্যান্ডের ফুটবল লিগ বিষয়শ্রেণী:ইউরোপের শীর্ষ স্তরের ফুটবল লিগ বিষয়শ্রেণী:১৯২৬-এ প্রতিষ্ঠিত ক্রীড়া লিগ বিষয়শ্রেণী:১৯২৬-এ পোল্যান্ডে প্রতিষ্ঠিত
থাম্ব|500x500px|ইউটিসি+১১:৩০: নীল (ডিসেম্বর), কমলা (জুন), হলুদ (সারা বছর), হালকা নীল - সমুদ্ ইউটিসি+১১:৩০ একটি সময় অঞ্চল, যা ইউটিসি অফসেট সময় থেকে ১২ ঘণ্টা ৪৫ মিনিট এগিয়ে।   মান সময় হিসাবে (দক্ষিণ গোলার্ধে শীতকাল)    ওশেনিয়া    – চ্যাথাম মান সময়  চ্যাথাম দ্বীপপুঞ্জ   আরও দেখুন   নিউজিল্যান্ডের সময়   তথ্যসূত্র    বহিঃসংযোগ   আরও শহর দেখুন ইউটিসি+১২:৪৫  বিষয়শ্রেণী:ইউটিসি অফসেট
মাফিন একটি স্বতন্ত্রভাবে পরিবেশিত বেকড পণ্য, তবে এই শব্দটি দুটি ভিন্ন ধরনের খাদ্যপণ্যকে বোঝাতে পারে: একটি অংশ-উত্থাপিত ফ্ল্যাটব্রেড (যেমন ক্রাম্পেট), যা প্রথমে বেক করা হয় এবং পরে একটি পাত্রে রান্না করা হয় (সাধারণত এটি মিষ্টিহীন হয়); অথবা একটি (প্রায়ই মিষ্টিযুক্ত) দ্রুত প্রস্তুত করা রুটি, যা রাসায়নিকভাবে খামিরযুক্ত এবং পরে ছাঁচে বেক করা হয়।   তথ্যসূত্র  বিষয়শ্রেণী:মিষ্টি খাবার বিষয়শ্রেণী:মিষ্টি রুটি বিষয়শ্রেণী:মার্কিন রুটি বিষয়শ্রেণী:জলখাবার